بو گؤروشده بیر چوخ مسئلهلر، خصوصاً ده اقتصادی علاقهلر مذاکیره ائدیلیب. چونکی تورکمنیستانین دا اساس مقصدی تورکمن گازینین آذربایجان و تورکییه واسطهسی ایله آوروپا بازارینا چیخارتماقدیر.
بو سؤزلری آخار. آذ-آ آذربایجان، تورکییه و تورکمنیستان خاریجی ایشلر ناظرلرینین باکیدا کئچیریلن گؤروشو ایله باغلی آچیقلاماسیندا پولیتولوق آرزو ناغییئو دئییب. پولیتولوق آذربایجانین رئگیوندا اؤنملی یئر توتدوغونو سؤیلهییب:
«آذربایجان سون واختلار گوجلو پلاتفورمالارا اؤنم وئریر و دقت یئتیریر. معلوم مسئلهدیر کی، آذربایجان بوتون بین الخالق قوروملاردا تمثیل اولونماقلا برابر، هئچ بیر حربی-سیاسی و دیگر بلوکلارا داخیل دئییل. سون واختلار اؤلکهمیز آذربایجان-تورکییه-گورجوستان، آذربایجان-ایران-روسییا و بونون کیمی اؤنملی قروپلاردا دا ایشتیراک ائدرک اؤز سؤزونو دئییر. بو، ایلک نؤوبهده، آذربایجان اوچون اونا گؤره اؤنملیدیر کی، آذربایجانی بیر واسطهچی دؤولت کیمی بوتون رگیونال دؤولتلر قبول ائتمهیه باشلاییب. طبیعی کی، تورکمنیستانین دا اساس مقصدی تورکمن گازینین آذربایجان و تورکییه واسطهسی ایله آوروپا بازارینا چیخارماقدیر. خزریانی دؤولت اولاراق آذربایجان و تورکمنیستان آراسیندا نورمال مناسیبتلر مؤوجوددور. ائله بو ایستیقامتده اساس مسئله ده اقتصادی ایمکانلاری دیرلندیرمک و علاقهلری داها یوکسک سوییهیه قالدیرماقدیر.
آذربایجان هم رئگیوندا، هم ده آرتیق آوروپانین انرژی تهلوکسیزلیینین تشکیلینده مهم رول اویناییر. بونا گؤره ده آذربایجانلا عینی موستویده چیخیش ائتمک ایستهیهن دؤولتلرین سایی آرتماقدادیر. هم گئوسییاسی وضعیتینه، هم جغرافی مؤوقعیینه گؤره آذربایجان واسطهچی رولو اویناماغا دایم نامیزد اولوب و ایندی ده رئاللیقدا بونو حیاتا کئچیریر».
ناغییئو روسییا و تورکییه آراسیندا یارانمیش گرگینلیین آرادان قالدیریلماسیندا آذربایجانین واسطهچی اولاراق چوخ مهم رول اوینادیغینی و لازیمی گوجه مالیک بیر دؤولت اولدوغونو وورغولاییب:
«ترانزیت داشیمالاردا، عینی زاماندا، رئگیونال تهلوکسیزلیین تعمینینده، سیاسی-اقتصادی مسئلهلرده آذربایجان مهم رول اویناییر».
قید ائدک کی، اؤتن گون آذربایجان، تورکییه و تورکمنیستان خاریجی ایشلر ناظیرلرینین باکیدا اوچطرفلی گؤروشو کئچیریلیب.
azb_Arab azb_Arab azb_Arab azb_Arab azb_Arab azb_Arab azb_Arab